ai4bharat/Pralekha huggingface dataset:
विज्ञान एवं प्रौद्योगिकी मंत्रालय
सीएसआईआर-भारतीय पेट्रोलियम संस्थान, देहरादून में सिंधिया कन्या विद्यालय, ग्वालियर के छात्रों के लिए जिज्ञासा 2.0 के तहत 29 अगस्त-1 सितंबर, 2022 के बीच चार दिवसीय "नवीकरणीय ईंधन के लिए जिज्ञासा" कार्यक्रम आयोजित हुआ
सीएसआईआर-भारतीय पेट्रोलियम संस्थान, देहरादून में सिंधिया कन्या विद्यालय, ग्वालियर के ग्यारहवीं कक्षा के छात्रों के लिए जिज्ञासा 2.0 कार्यक्रम के तहत चार दिवसीय "नवीकरणीय ईंधन के लिए जिज्ञासा" कार्यक्रम का 29 अगस्त-1 सितंबर 2022 के दौरान सफलतापूर्वक आयोजन किया गया।
इस 4 दिवसीय कार्यक्रम का उद्घाटन सीएसआईआर-आईआईपी देहरादून के निदेशक डॉ अंजन रे ने किया। कार्यक्रम का मुख्य उद्देश्य अखाद्य वनस्पति तेलों, इस्तेमाल किए जा चुके खाना पकाने के तेल और अपशिष्ट प्लास्टिक के विभिन्न प्रकार के ईंधन के उपयोग के लिए विकसित विभिन्न प्रौद्योगिकियों के बारे में जानकारी देना है।
डॉ. अंजन रे ने छात्रों को अपने दैनिक जीवन में उत्पन्न होने वाले विभिन्न प्रकार के कचरे की पहचान करने के लिए प्रेरित किया और अपशिष्ट उत्पादन को कम करने और ऊर्जा और ईंधन के आगे उपयोग के लिए मार्ग सुझाया। उन्होंने इस बात पर भी जोर दिया कि नेट जीरो कार्बन उत्सर्जन लक्ष्य प्राप्त करने के लिए सामूहिक प्रयास की आवश्यकता है। इस कार्यक्रम के दौरान छात्रों को सीएसआईआर-भारतीय पेट्रोलियम संस्थान के वैज्ञानिकों और तकनीकी अधिकारियों के साथ बातचीत करने का अवसर मिला।
विभिन्न विषयों जैसे अक्षय ईंधन, वैकल्पिक ईंधन, भविष्य के ईंधन के रूप में एच 2, विद्युत वाहन रेट्रोफिटिंग, आर्टिफिशियल इंटेलिजेंस और मशीन लर्निंग, पेट्रोकेमिकल्स और पॉलिमर जैसे विभिन्न विषयों पर व्याख्यान की एक श्रृंखला डॉ अंजन रे, डॉ नीरज अत्रे, डॉ आनंद नारानी, डॉ. सुनील कुमार सुमन, डॉ. सनत कुमार, डॉ. शुभम पॉल, डॉ. नैनोजी इसलावथ, डॉ. रोबिन्द्रो एल., डॉ. तुहिन एस. खान, डॉ. डी.वी. नाइक और डॉ. उमेश कुमार द्वारा दी गई। इस दौरान छात्रों में वैज्ञानिक दृष्टिकोण पैदा करने की कोशिश की गई।
छात्रों को बायोडीजल के लिए रूको की प्रक्रिया के साथ-साथ CO2 से ड्राई आइस के निर्माण का भी अनुभव मिला। इसके अलावा, छात्रों ने विभिन्न प्रयोगशालाओं जैसे जैव-प्रौद्योगिकी और जैव रसायन प्रयोगशाला, अब्सोर्पशन एंड मेंब्रेन सेपरेशन लैब सीएफआर इंजन, उत्सर्जन परीक्षण प्रयोगशाला, थर्मो कैटेलिटिक प्रोसेस लैब, उन्नत कच्चे तेल अनुसंधान केंद्र, आईआर और जीसी-एमएस प्रयोगशाला का भी दौरा किया। उन्होंने अपशिष्ट प्लास्टिक से ईंधन और रसायन, और बायोजेट ईंधन के पायलट संयंत्रों का भी दौरा किया। समापन समारोह के दौरान सीएसआईआर-आईआईपी के मुख्य वैज्ञानिक प्रो. एसके गांगुली द्वारा छात्रों को भागीदारी प्रमाण पत्र प्रदान किए गए।
इस कार्यक्रम के आयोजन को सफल बनाने में डॉ. अंकुर बोरदोलोई, प्रधान वैज्ञानिक; डॉ. उमेश कुमार, वरिष्ठ वैज्ञानिक; डॉ जीडी ठाकरे, वरिष्ठ प्रधान वैज्ञानिक; डॉ कमल कुमार, वरिष्ठ तकनीकी अधिकारी; डॉ. दीपेंद्र त्रिपाठी, वरिष्ठ तकनीकी अधिकारी; डॉ ज्योति पोरवाल, वरिष्ठ तकनीकी अधिकारी; डॉ. प्रदीप त्यागी, वरिष्ठ तकनीकी अधिकारी; डॉ. रघुवीर सिंह, वरिष्ठ तकनीकी अधिकारी; श्री मुकुल शर्मा और श्री पंकज भास्कर ने अनुकरणीय भूमिका निभाई। पूरे कार्यक्रम का समन्वय जिज्ञासा समन्वयक डॉ. आरती, प्रधान वैज्ञानिक सीएसआईआर-आईआईपी द्वारा किया गया।
एमजी/एएम/पीकेडी
(Visitor Counter : 253
खान मंत्रालय
नालको ने वित्त वर्ष 2018-19 के लिए भारत सरकार के साथ समझौता किया
अल्यूमिना कंपनी ने 100 प्रतिशत क्षमता उपयोग और 1100 करोड़ रुपये का कैपेक्स लक्ष्य तय किया
अल्यूमीनियम क्षेत्र की प्रमुख और सार्वजनिक क्षेत्र की नवरत्न कंपनी राष्ट्रीय अल्यूमीनियम कंपनी लिमिटेड  ने वित्त वर्ष 2018-19 के लिए 9,350 करोड़ रुपये का राजस्व लक्ष्य तय करते हुए भारत सरकार के साथ समझौता ज्ञापन किया है। यह राजस्व लक्ष्य पिछले वर्ष की तुलना में 15 प्रतिशत अधिक है। समझौते ज्ञापन पर खान मंत्रालय के सचिव श्री अनिल गोपीशंकर मुकिम तथा नालको के अध्यक्ष और प्रबंध निदेशक डॉ. तपन कुमार चांद ने कल नई दिल्ली में हस्ताक्षर किए। खान सचिव श्री मुकिम ने कंपनी के शानदार कार्य प्रदर्शन, 2017-18 में कॉरपोरेट गर्वनेंस के उच्च मानक स्थापित करने और 2018-19 के लिए सुदृढ़ कारोबारी योजना बनाने के लिए नालको प्रबंधन की सराहना की। यह समझौता ज्ञापन सार्वजनिक उद्यम विभाग के दिशा-निर्देशों के अनुरूप है और इसे अंतर-मंत्रालय समिति और खान मंत्रालय दोनों के साथ विचार-विमर्श के बाद अंतिम रूप दिया गया।
समझौता ज्ञापन में 2.1 मिलियन टन अल्यूमीनियम उत्पादन का लक्ष्य तय किया गया है। इसमें 100 प्रतिशत क्षमता उपयोग और 4.15 लाख टन अल्यूमीनियम उत्पादन का लक्ष्य तय किया गया है। उत्पादन क्षमता में सुधार के हिस्से के रूप में कुल कार्बन खपत में कमी लाने का लक्ष्य भी तय किया गया है। इसके अतिरिक्त समझौते में अनुसंधान और विकास उत्पादों के वाणिज्यिकरण पर बल दिया गया है।
कंपनी ने वर्ष 2018-19 के लिए 1,100 करोड़ रुपये का कैपेक्स लक्ष्य निर्धारित किया है। एक मिलियन टन की क्षमता वाली पांचवी रिफाइनरी, उत्कल-डीएंडई कोयला ब्लॉकों, पवन ऊर्जा परियोजनाओं, संयुक्त उद्यम की परियोजनाओं तथा संयंत्र उपकरणों के आधुनिकीकरण और उन्नयन पर राशि खर्च की जाएगी। मानव संसाधन के क्षेत्र में रणनीतिक कदम उठाते हुए जनक्षमता परिपक्वता, मॉडल  के माध्यम से कर्मचारियों के मूल्यांकन और ऑनलाइन मानव संसाधन प्रबंधन प्रणाली लागू करने का लक्ष्य निर्धारित किया गया है। इन लक्ष्यों से नई कॉरपोरेट परियोजना के अनुरूप कंपनी को कार्यबल और कौशल में तालमेल बिठाने में मदद मिलेगी। इस अवसर पर खान मंत्रालय के अपर सचिव डॉ. के.राजेश्वर राव तथा खान मंत्रालय के संयुक्त सचिव श्री अनिल कुमार नायक और मंत्रालय तथा नालको के वरिष्ठ अधिकारी उपस्थित थे।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 437वां दिन
भारत का समग्र टीकाकरण कवरेज 183.49 करोड़ से अधिक हुआ
आज शाम 7 बजे तक टीके की 22 लाख से ज्यादा खुराक दी गई
12-14 आयु वर्ग के किशोरों को अब तक 1.35 करोड़ से अधिक खुराक दी गई
भारत का कोविड-19 टीकाकरण कवरेज आज 183.49 करोड़  से अधिक हो गया। आज शाम 7 बजे तक 22 लाख  से ज्यादा टीके की खुराक दी गई। अब तक 12-14 आयु वर्ग के किशोरों को कोविड-19 टीके की 1.35 करोड़  से अधिक पहली खुराक लगाई गई है। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.27 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10403526
|
|
दूसरी खुराक
|
|
9997254
|
|
प्रीकॉशन डोज
|
|
4433431
|
|
एफएलडब्ल्यू
|
|
पहली खुराक
|
|
18412900
|
|
दूसरी खुराक
|
|
17503787
|
|
प्रीकॉशन डोज
|
|
6817215
|
|
आयु वर्ग 12-14 वर्ष
|
|
पहली खुराक
|
|
13500862
|
|
आयु वर्ग 15-18 वर्ष
|
|
पहली खुराक
|
|
56913111
|
||
|
दूसरी खुराक
|
|
37439773
|
|
आयु वर्ग 18-44 वर्ष
|
|
पहली खुराक
|
|
554368948
|
|
दूसरी खुराक
|
|
464189872
|
|
आयु वर्ग 45-59 वर्ष
|
|
पहली खुराक
|
|
202705853
|
|
दूसरी खुराक
|
|
184923341
|
|
60 वर्ष से अधिक
|
|
पहली खुराक
|
|
126707548
|
|
दूसरी खुराक
|
|
115187288
|
|
प्रीकॉशन डोज
|
|
11467966
|
|
कुल दी गई पहली खुराक
|
|
983012748
|
|
कुल दी गई दूसरी खुराक
|
|
829241315
|
|
प्रीकॉशन डोज
|
|
22718612
|
|
कुल
|
|
1834972675
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 28 मार्च, 2022 
|
|
एचसीडब्ल्यू
|
|
पहली खुराक
|
|
39
|
|
दूसरी खुराक
|
|
669
|
|
प्रीकॉशन डोज
|
|
9357
|
|
एफएलडब्ल्यू
|
|
पहली खुराक
|
|
74
|
|
दूसरी खुराक
|
|
1720
|
|
प्रीकॉशन डोज
|
|
17634
|
|
आयु वर्ग 12-14 वर्ष
|
|
पहली खुराक
|
|
1114215
|
|
आयु वर्ग 15-18 वर्ष
|
|
पहली खुराक
|
|
78067
|
||
|
दूसरी खुराक
|
|
186696
|
|
आयु वर्ग 18-44 वर्ष
|
|
पहली खुराक
|
|
60931
|
|
दूसरी खुराक
|
|
503860
|
|
आयु वर्ग 45-59 वर्ष
|
|
पहली खुराक
|
|
9052
|
|
दूसरी खुराक
|
|
117401
|
|
60 वर्ष से अधिक
|
|
पहली खुराक
|
|
6266
|
|
दूसरी खुराक
|
|
72638
|
|
प्रीकॉशन डोज
|
|
110566
|
|
कुल दी गई पहली खुराक
|
|
1268644
|
|
कुल दी गई दूसरी खुराक
|
|
882984
|
|
प्रीकॉशन डोज
|
|
137557
|
|
कुल
|
|
2289185
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
कार्मिक, लोक शिकायत एवं पेंशन मंत्रालय
पेंशन और पेंशनभोगी कल्याण विभाग  बैंक ऑफ बड़ौदा के लिए बैंकर जागरूकता कार्यशाला आयोजित करेगा
पेंशनभोगियों के 'जीवन की सुगमता' के लिए डीओपीपीडब्ल्यू के एकीकृत पेंशनभोगियों के पोर्टल में बीओबी पोर्टल के एकीकरण की दिशा में एक प्रक्रिया
केन्द्रीय कार्मिक, लोक शिकायत और पेंशन राज्य मंत्री डॉ. जितेंद्र सिंह के निर्देश पर पेंशनभोगियों और पारिवारिक पेंशनभोगियों के "जीवन की सुगमता" को बढ़ाने के लिए, भारत सरकार के पेंशन और पेंशनभोगी कल्याण विभाग ने पेंशन नीति में कई कल्याणकारी उपायों के साथ-साथ पेंशन संबंधी प्रक्रियाओं के डिजिटलीकरण के लिए कई कदम उठाए हैं। पेंशन नियमों में कई संशोधन किए गए हैं और पिछले 50 वर्षों के दौरान कई स्पष्ट आदेश/निर्देश जारी किए गए हैं। दिसंबर, 2021 में इन्हें एकीकृत कर केंद्रीय सिविल सेवा  नियमावली, 2021 के रूप में लाया गया है।
चूंकि प्रमुख पेंशन संवितरण प्राधिकरण बैंक हैं, इसलिए पेंशन और पेंशनभोगी कल्याण विभाग ने बैंकों के केंद्रीय पेंशन प्रसंस्करण केंद्रों  के साथ-साथ बैंक में पेंशन संबंधी कार्य करने वाले उनके प्रक्षेत्र पदाधिकारियों के लिए जागरूकता कार्यशालाओं की एक श्रृंखला आरंभ की है। इस उद्देश्य के लिए पेंशन और पेंशनभोगी कल्याण विभाग के सचिव श्री वी. श्रीनिवास और अपर सचिव श्री संजीव नारायण माथुर के नेतृत्व में केंद्र सरकार की एक टीम बैंक ऑफ बड़ौदा के अधिकारियों के लिए एक कार्यशाला आयोजित करने के लिए भोपाल में है।
इन कार्यशालाओं का उद्देश्य पेंशन संवितरित करने वाले बैंकों के लिए सुसंगत विभिन्न नियमों और प्रक्रियाओं के बारे में और साथ ही पेंशनभोगियों के लिए "जीवन की सुगमता" सुनिश्चित करने के लिए भारत सरकार द्वारा उठाए जा रहे कदमों के बारे में भी जागरूकता फैलाना है। कार्यशाला इन प्रक्रियाओं और पेंशनभोगियों की शिकायतों के समाधान में बैंक अधिकारियों के सामने आने वाले मुद्दों पर भी ध्यान केंद्रित करेगी।
बैंक ऑफ बड़ौदा के अधिकारियों के लिए कार्यशाला 6 मार्च, 2023 को भोपाल में आयोजित की जा रही है। इस कार्यशाला में सीपीपीसी और बैंक ऑफ बड़ौदा की पेंशन से संबंधित शाखाओं के 60 से अधिक अधिकारी भाग लेंगे। 2023-24 में अन्य पेंशन संवितरण बैंकों के सहयोग से इसी तर्ज पर जागरूकता कार्यशालाएं आयोजित की जाएंगी। कार्यशाला से बैंक ऑफ बड़ौदा के पेंशनभोगियों के पोर्टल को डीओपीपीडब्ल्यू के सिंगल विडो एकीकृत पेंशनभोगियों के पोर्टल "भविष्य" के साथ एकीकृत करने की दिशा में एक रूपरेखा तैयार करने की भी उम्मीद है, जिसका उद्देश्य पेंशनभोगियों को पेंशन वितरण और संबंधित सुविधाएं के बारे में जानकारी प्रदान करना है।
|
स्वास्थ्य एवं परिवार कल्याण मंत्रालय
|
राष्ट्रव्यापी कोविड टीकाकरण के तहत अब तक 202.17 करोड़ से अधिक टीके लगाए जा चुके हैं
12-14 आयु वर्ग में 3.85 करोड़ से अधिक टीके की पहली खुराक लगाई गई
भारत में कोरोना के सक्रिय मामले 1,50,877 हैं
पिछले 24 घंटों में 16,866 नए मामले सामने आए
स्वस्थ होने की वर्तमान दर 98.46 प्रतिशत
साप्ताहिक सक्रिय मामलों की दर 4.49 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 202.17 करोड़  से अधिक हो गया। इस उपलब्धि को 2,66,70,946 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 3.85 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,04,11,128
|
|
दूसरी खुराक
|
|
1,00,86,208
|
|
प्रीकॉशन खुराक
|
|
61,78,264
|
|
अग्रिम पंक्ति के कर्मी
|
|
पहली खुराक
|
|
1,84,29,387
|
|
दूसरी खुराक
|
|
1,76,63,950
|
||
|
प्रीकॉशन खुराक
|
|
1,18,53,615
|
|
12-14 वर्ष आयु वर्ग
|
|
पहली खुराक
|
|
3,85,28,615
|
|
दूसरी खुराक
|
|
2,70,99,459
|
|
15-18 वर्ष आयु वर्ग
|
|
पहली खुराक
|
|
6,10,18,972
|
|
दूसरी खुराक
|
|
5,06,18,242
|
|
18-44 वर्ष आयु वर्ग
|
|
पहली खुराक
|
|
55,92,63,213
|
|
दूसरी खुराक
|
|
50,76,28,059
|
|
प्रीकॉशन खुराक
|
|
1,43,74,330
|
|
45-59 वर्ष आयु वर्ग
|
|
पहली खुराक
|
|
20,36,40,708
|
|
दूसरी खुराक
|
|
19,50,10,960
|
|
प्रीकॉशन खुराक
|
|
1,02,32,272
|
|
60 वर्ष से अधिक आयु वर्ग
|
|
पहली खुराक
|
|
12,74,11,014
|
|
दूसरी खुराक
|
|
12,18,60,416
|
|
प्रीकॉशन खुराक
|
|
3,04,57,803
|
|
प्रीकॉशन खुराक
|
||
|
7,30,96,284
|
|
कुल
|
|
|
|
2,02,17,66,615
भारत में सक्रिय मामले आज 1,50,877 हैं। सक्रिय मामले, कुल पॉजिटिव मामलों के 0.34 प्रतिशत हैं।
नतीजतन, भारत में स्वस्थ होने की दर 98.46 प्रतिशत है। पिछले 24 घंटों में 18,148 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,32,28,670 हो गई है।
बीते 24 घंटे में कोरोना के 16,866 नए मामले सामने आएं।
पिछले 24 घंटों में कुल 2,39,751 जांच की गई हैं। भारत ने अब तक कुल 87.27 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 4.49 प्रतिशत है और दैनिक रूप से पुष्टि वाले मामलों की दर 7.03 प्रतिशत है।
नागरिक उड्डयन मंत्रालय
पोर्ट ब्लेयर हवाई अड्डे पर बनेगी नई टर्मिनल बिल्डिंग
सालाना 50 लाख यात्रियों को संभालने की क्षमता होगी
पूरी तरह वातानुकूलित होगी नई इमारत
पोर्ट ब्लेयर स्थित वीर सावरकर अंतरराष्ट्रीय हवाई अड्डे पर जल्द ही एक नया टर्मिनल भवन बनने जा रहा है। इस समय हवाई अड्डे की क्षमता सालाना 18 लाख यात्रियों के आने-जाने की है। यात्रियों के आने-जाने की संख्या में वृद्धि को देखते हुए भारतीय विमानपत्तन प्राधिकरण ने 700 करोड़ रुपए की लागत से न्यू इंटीग्रेटेड टर्मिनल बिल्डिंग के निर्माण का कार्य शुरू किया है।
कुल 40,837 वर्ग मीटर क्षेत्र में बनने वाली न्यू टर्मिनल बिल्डिंग की क्षमता व्यस्त समय के दौरान 1200 यात्रियों के आने-जाने और सालाना करीब 50 लाख यात्रियों को संभालने की क्षमता होगी। नया यात्री टर्मिनल भवन तीन मंजिला होगा जिसमें निचला तल, ऊपरी तल और पहली मंजिल होगी। निचले तल का इस्तेमाल दूरदराज से आगमन, प्रस्थान और सेवा क्षेत्र के रूप में किया जाएगा। ऊपरी तल का इस्तेमाल प्रस्थान करने वाले यात्रियों के लिए प्रवेश द्वार और आने वाले यात्रियों के लिए निकास द्वार के रूप में किया जाएगा। पहली मंजिल का इस्तेमाल अंतरराष्ट्रीय यात्रियों के लिए प्रतीक्षालय के रूप में किया जाएगा।
विश्व स्तरीय इमारत पूरी तरह से वातानुकूलित है। यह इमारत 28 चेक-इन काउंटरों, तीन यात्री बोर्डिंग ब्रिज, इन-लाइन स्कैन सिस्टम वाले पांच कन्वेयर बेल्ट और अत्याधुनिक फायरफाइटिंग और फायर अलार्म प्रणाली से लैस होगी। हवाई अड्डे के शहर के तरफ वाली क्षेत्र में बागवानी के साथ कार, टैक्सी और बसों को खड़ी करने के लिए पर्याप्त पार्किंग सुविधा विकसित की जाएगी।
प्रकृति से प्रेरित, टर्मिनल का डिजाइन एक शंख के आकार का है जिस पर समुद्र और द्वीपों को दर्शाया जाएगा। न्यू टर्मिनल बिल्डिंग का विस्तार 240 मीटर होगा जिसकी परिधि में स्टील के कॉलम होने से अन्य कॉलम कम होंगे। इस कारण आवाजाही हॉल कम कॉलम के कारण सुविधाजनक रहेगा। न्यू टर्मिनल बिल्डिंग की संरचना स्टील फ्रेम वाली इमारत के जैसे तैयार की जा रही है जिसकी छत पर एल्युमिनियम की शीट होगी और चारों तरफ केबल नेट ग्लेज़िंग लगी होंगी। पूरे टर्मिनल पर छत की ओर से रोशनदानों के जरिए 100 प्रतिशत प्राकृतिक रोशनी मिलने का प्रबंध होगा। टर्मिनल बिल्डिंग के चारों ओर घुमवादार आकार का केबल नेट ग्लेज़िंग लगाया जाएगा। पोर्ट ब्लेयर हवाई अड्डे पर पहली बार इतने बड़े परिमाण पर यह लगाया जा रहा है।
65 प्रतिशत से अधिक परियोजना का काम पूरा हो गया है और पोर्ट ब्लेयर का नया टर्मिनल भवन अगले साल यानी 2021 के मध्य तक तैयार हो जाएगा।
कार्य प्रगति पर- टर्मिनल बिल्डिंग
कार्य प्रगति पर- टर्मिनल बिल्डिंग
शहर की तरफ से ऊंचाई वाला दृश्य
युवा कार्यक्रम एवं खेल मंत्रालय
एचआरडी मंत्री एवं खेल मंत्री कल स्कूली छात्रों के साथ विख्यात खिलाड़ियों की फिट इंडिया वार्ता आरंभ करेंगे
चैंपियन एथलीट छात्रों से बात करेंगे और फिट इंडिया वार्ता में अपने जीवन की प्रेरणादायी कहानियों को साझा करेंगे
भारत सरकार का प्रमुख कार्यक्रम फिट इंडिया हमारे देश के कुछ शीर्ष खिलाड़ियों के साथ परस्पर संवादमूलक सत्रों की श्रृंखला का आरंभ कर रहा है, जिसका लक्ष्य स्कूली छात्रों को प्रेरित करना है। फिट इंडिया वार्ता नामक ये सत्र कल, 3 जुलाई को केंद्रीय मानव संसाधन विकास मंत्री डॉ. आरपी निशंक, केंद्रीय युवा मामले एवं खेल मंत्री श्री किरण रिजिजू, बैडमिंटन खिलाड़ी पी वी सिंधु तथा भारतीय फुटबाल टीम के कप्तान सुनील छेत्री की उपस्थिति में आरंभ होंगे।
फिट इंडिया वार्ता सत्रों का आयोजन भारतीय खेल प्राधिकरण तथा मानव संसाधन विकास मंत्रालय  के सहयोग से किया जा रहा है।
केंद्रीय मानव संसाधन विकास मंत्री डॉ. रमेश पोखरियाल निशंक ने कहा, ‘मैंने श्री किरण रिजिजू से अनुरोध किया है कि वे एक प्लेटफार्म के जरिये सीधे हमारे स्कूली छात्रों से बात करें और उन्होंने न केवल पूरी तरह कृतज्ञ किया, बल्कि पी वी सिंधु तथा सुनील छेत्री जैसे विख्यात खिलाड़ियों को हमारे पहले सत्र के लिए शामिल करने का निर्णय भी किया। हम सभी 3 जुलाई को उपस्थित रहेंगे। आप जो भी चाहते हैं, कृपया पूछें और हम 5 बजे सायं सत्र के दौरान आपको उत्तर देंगे।’
कई अग्रणी और विख्यात खिलाड़ी अपने बचपन के अनुभवों, किस तरह उन्हें इसकी प्रेरणा मिली, अपनी विफलताओं, संघर्षों और अपनी सफलताओें के किस्से साझा करेंगे। इससे श्रोताओं को बहुत प्रेरणादायी और उनकी जीवन यात्रा के दिलचस्प -एक साधारण स्कूली छात्र से विश्व स्तरीय चैंपियन बनने के- वाकयों को सुनने का अवसर मिलेगा।
युवा मामले एवं खेल मंत्री श्री किरण रिजिजू ने कहा कि यह एक श्रृंखला है जिसमें चैंपियन एथलीट छात्रों से बात करेंगे और उनकी प्रेरणादायी जीवन गाथाओं को साझा करेंगे। मैं सभी स्कूली छात्रों, शिक्षकों तथा माता-पिताओं को इससे जुड़ने तथा हमसे सीधे परस्पर बातचीत करने के लिए आमंत्रित करता हूं।
कुल मिला कर छह सत्र होंगे जो 14 जुलाई तक आयोजित किए जाएंगे। बैडमिंटन खिलाड़ी अश्विनी पोन्नप्पा, भारतीय महिला हॉकी टीम की कप्तान रानी रामपाल, टेबल टेनिस स्टार मणिका बत्रा, शूटर अपूर्वी चंदेला तथा प्रेरणादायी पैरालिम्पियन दीपा मलिक सत्रों में शामिल होंगी।
इन्हें श्री रमेश पोखरियाल निशंक के सोशल मीडिया पेजों, मानव संसाधन विकास मंत्रालय के सोशल मीडिया पेजों, फिट इंडिया फेसबुक एवं यूट्यूब चैनल, स्पोर्ट्र्स तक यूट्यूब चैनल तथा डीडी स्पोर्ट्र्स टेलीविजन और यूट्यूब चैनल पर स्ट्रीम किया जाएगा।
15 अप्रैल से फिट इंडिया अग्रणी फिटनेस विशेषज्ञों के साथ स्कूली छात्रों के लिए विशिष्ट कंटेंट सत्रों का आयोजन कर रहा है। ये स्कूली छात्रों के लिए विशिष्ट रूप से क्यूरेटेड कैप्सुल हैं।
सूक्ष्म, लघु एवं मध्यम उद्यम मंत्रालय
श्री नारायण राणे ने 77वें स्वतंत्रता दिवस पर माननीय प्रधानमंत्री श्री नरेन्द्र मोदी द्वारा विश्वकर्मा योजना की घोषणा की प्रशंसा की
श्री राणे ने कहा कि यह योजना उन विश्वकर्माओं का समर्थन करेगी जो अपने हाथों से औजारों का उपयोग करके काम करते हैं और इस योजना के लिए 13000 – 15000 करोड़ रुपये का प्रारंभिक आवंटन किया गया है, इसका विश्वकर्मा जयंती पर शुभारंभ किया जाएगा
केंद्रीय सूक्ष्म, लघु एवं मध्यम उद्यम मंत्री श्री नारायण राणे ने 77वें स्वतंत्रता दिवस समारोह में माननीय प्रधानमंत्री श्री नरेन्द्र मोदी द्वारा विश्वकर्मा योजना की घोषणा की प्रशंसा की।
आज नई दिल्ली में उनके निवास स्थान पर 77वें स्वतंत्रता दिवस का उत्सव मनाने आए देश भर से 49 खादी कारीगरों व 57 कारीगरों  और उनके जीवनसाथियों की मेजबानी करते हुए उन्होंने कहा कि यह योजना उन विश्वकर्माओं का समर्थन करेगी जो अपने हाथों से औजारों का उपयोग करके काम करते हैं और यह योजना, जिसके लिए प्रारंभिक आवंटन 13000–15000 करोड़ रुपये किया गया है, इसका विश्वकर्मा जयंती पर शुभारंभ किया जाएगा।
श्री राणे ने यह भी विश्वास व्यक्त किया कि भारत सरकार के सहयोग से, ये कारीगर अपना उद्यम स्थापित कर पाएंगे और अपना उत्पादन तथा अपनी आय बढ़ाने में सक्षम होंगे।
इस अवसर पर बोलते हुए सूक्ष्म, लघु एवं मध्यम उद्यम राज्य मंत्री श्री भानुप्रताप सिंह वर्मा ने राष्ट्र निर्माण में कारीगरों के अपार योगदान को स्वीकार किया और उन्हें मंत्रालय से निरंतर समर्थन का आश्वासन दिया।
ये कारीगर उन 1800 विशेष अतिथियों में से हैं, जिन्हें भारत सरकार ने माननीय प्रधानमंत्री श्री नरेन्द्र मोदी द्वारा लाल किले, नई दिल्ली में राष्ट्रीय ध्वजारोहण समारोह के लिए आमंत्रित किया गया था।
बातचीत के दौरान, कारीगरों ने माननीय प्रधानमंत्री श्री नरेन्द्र मोदी और भारत सरकार को इस ऐतिहासिक स्वतंत्रता दिवस समारोह का हिस्सा बनने का अवसर प्रदान करने के लिए धन्यवाद दिया। उन्होंने यह भी आशा व्यक्त की कि सूक्ष्म, लघु एवं मध्यम उद्यम मंत्रालय विभिन्न पहलों के साथ उनका समर्थन करना जारी रखेगा और राष्ट्र के विकास में सामूहिक रूप से योगदान देने में उनकी सहायता करेगा।
सामाजिक न्याय एवं अधिकारिता मंत्रालय
सरकार अनुसूचित जाति, ओबीसी, ईबीसी, डीएनटी और दिव्यांगजन छात्रों के कल्याण के लिए प्रतिबद्ध है - श्री थावरचंद गहलोत
सामाजिक न्याय और अधिकारिता मंत्रालय की सलाहकार समिति की बैठक का आयोजन किया गया
श्री थावरचंद गहलोत की अध्यक्षता में आज केन्द्रीय सामाजिक न्याय और अधिकरिता मंत्रालय की सलाहकार समिति की बैठक आयोजित की गई। इस अवसर पर सामाजिक न्याय और अधिकारिता राज्य मंत्री श्री कृष्ण पाल गुर्जर और श्री विजय सांपला भी मौजूद थे। बैठक का विषय "अनुसूचित जाति  और अन्य पिछड़ा वर्ग / आर्थिक रूप से पिछड़ा वर्ग /गैर-अधिसूचित और खानाबदोश जनजाति  तथा दिव्यांगजनों  के लिए छात्रवृत्ति योजना" था।
इस अवसर पर अपने संबोधन में श्री थावरचंद गहलोत ने सदस्यों को अनुसूचित जाति  और अन्य पिछड़ा वर्ग / आर्थिक रूप से पिछड़ा वर्ग /गैर-अधिसूचित और खानाबदोश जनजाति  तथा दिव्यांगजन  के छात्रों के कल्याण के लिए भारत सरकार द्वारा चलाई जा रही विभिन्न छात्रवृत्ति योजनाओं के बारे में जानकारी दी। उन्होंने कहा कि छात्रवृत्तियों का उद्देश्य इन वर्गों तथा आर्थिक रूप से कमजोर वर्गों के छात्रों को शैक्षणिक सशक्तिकरण की सुविधा प्रदान करना एवं शिक्षा के माध्यम से इनका आर्थिक और सामाजिक सशक्तिकरण सुनिश्चित करना है। मंत्री महोदय ने बताया कि इन छात्रवृतियों के वित्तीय आवंटन में पर्याप्त वृद्धि हुई है और इनकी योग्यता मानदंड में भी परिवर्तन हुए हैं।
इस अवसर पर संबंधित संयुक्त सचिवों द्वारा इन सभी छात्रवृत्तियों के सभी पहलुओं पर प्रकाश डालने के लिए पावर प्वाइंट के माध्यम से जानकारी दी गई।
अनुसूचित जाति , अन्य पिछड़ा वर्ग /आर्थिक रूप से पिछड़ा वर्ग /गैर-अधिसूचित और खानाबदोश जनजाति  तथा दिव्यांगजन  छात्रों के लिए छात्रवृत्ति योजनाओं का विवरण निम्नानुसार हैं:
 अनुसूचित जातियों  की छात्रवृत्ति योजनाएं:
- 10वीं के बाद अनुसूचित जातियों  के छात्रों के लिए छात्रवृत्तियां।
- कक्षा IX और X में पढ़ रहे अनुसूचित जातियों के छात्रों के लिए मैट्रिक-पूर्व छात्रवृत्ति।
- ऐसे व्यवसायों जुड़े बच्चों जो सफाई एवं स्वास्थ्य के लिए नुकसानदायक व्यवसायों से जुडे लोगों के बच्चों के लिए मैट्रिक-पूर्व छात्रवृत्ति।
- एम.फिल और पीएचडी कर रहे अनुसूचित जाति के छात्रों के लिए राष्ट्रीय फैलोशिप योजना
- अनुसूचित जाति आदि के उम्मीदवारों के लिए राष्ट्रीय प्रवासी छात्रवृत्ति योजना।
- अनुसूचित जाति के छात्रों के लिए शीर्ष स्तर की छात्रवृत्ति योजना।
- एससी और ओबीसी छात्रों के लिए नि: शुल्क कोचिंग योजना।
 अन्य पिछड़ा वर्ग / आर्थिक रूप से पिछड़ा वर्ग  / गैर-अधिसूचित और खानाबदोश जनजातियों  के लिए छात्रवृत्ति योजनाएं:
- ओबीसी के लिए मैट्रिक-पूर्व छात्रवृत्ति।
- ओबीसी छात्रों के लिए मैट्रिक के बाद छात्रवृत्ति।
- आर्थिक रूप से पिछड़ा वर्ग  से संबंधित छात्रों के लिए मैट्रिक बाद छात्रवृत्ति की डॉ. अम्बेडकर योजना।
- डीएनटी के लिए मैट्रिक-पूर्व और मेट्रिक बाद छात्रवृत्ति की डॉ अम्बेडकर योजना।
 दिव्यांगजों के लिए छात्रवृत्ति योजनाएं:
- मैट्रिक-पूर्व
- मैट्रिक के बाद
- शीर्ष स्तर की शिक्षा
- राष्ट्रीय फैलोशिप
- राष्ट्रीय प्रवासी छात्रवृत्ति
- नि:शुल्क कोचिंग
सलाहकार समिति की बैठक में भाग लेने वाले सांसद थे- श्री हरिओम सिंह राठौर, डॉ  ममताज संघमिता, श्रीमती वसंती एम और श्री विनोद चावड़ा  तथा श्री अहमद हसन, श्री के. सोमाप्रसाद (सभी राज्य सभा।
बैठक में सामाजिक न्याय और अधिकारिता मंत्रालय की सचिव श्रीमती नीलम साहनी, डीईपीडब्ल्यूडी सचिव श्रीमती शकुंतला डी गैमलिन और मंत्रालय के वरिष्ठ अधिकारियों ने भी भाग लिया।